༢༽གཡུང་དྲུང་བོན་མཉམ་འབྲེལ་ལྷན་ཚོགས་ཀྱི་ཚོགས་ཞུགས་མི་སྣ་ལྷན་རྒྱས་མུ་མཐུད་ནས་ཞང་བོད་ཤེས་རིག་གཞུང་བརྒྱའི་བགྲོ་གླེང་ཆེན་མོ་འཚོགས།མཉམ་འབྲེལ་ལྷན་ཚོགས་ཀྱི་དྲུང་ཡིག་པ་ཤེས་རབ་གྲགས་པས་མདོ་འཛིན་བྱས་ཏེ།བགྲོ་གླེང་གནང་མཁན།གདན་ཞུའི་ཆེད་མཁས་པ།དགའ་མལ་དགོན་པའི་སྒྲུབ་སློབ་ཤེས་རབ་ལྷུན་གྲུབ་ཀྱིས།མདོས་གཞུང་ལས་བསྟན་པའི་ལག་ལེན་དང་ནམ་རྒྱང་སོགས་ཀྱི་ངོ་སྤྲོད་གནད་བསྡུས་ཞེས་པའི་སྐོར་ནས་བགྲོ་གླེང་གནང་།ཧོར་ཚང་ནོར་བུ་གཡུལ་རྒྱལ་གྱིས་ལྡོང་མདོ་ལུགས་ཀྱི་ལྷ་བྲིས་བྱུང་རིམ་སྐོར་གྱི་ངོ་སྤྲོད་བགྲོ་གླེང་བྱས།ཆུང་རྒྱུད་ཚེ་དབང་རྣམ་རྒྱལ་གྱིས་ཁྱུང་པོའི་ཡིག་གཟུགས་ཀྱི་ལོ་རྒྱུས་དང་འབྲེལ་བའི་ཁྱུང་བྲིས་ཀྱི་ཁྱད་ཆོས་བཅས་ཀྱི་སྐོར་ལ་བགྲོ་གླེང་བྱས།སྦྲ་ཆེན་སྦྱིན་པས།ཞང་བོད་མར་ཚོན་སྒྱུ་རྩལ་སྐོར་ནས་བགྲོ་གླེང་བྱས།